9. การจัดการ

  โครงสร้างการจัดการ

9.1 โครงสร้างการจัดการ

1.  คณะกรรมการบริษัท (ซึ่งมีคุณสมบัติตามมาตรา 68 แห่งพระราชบัญญัติบริษัทมหาชนจำกัด พ.ศ.
    2535 และตามประกาศสำนักงานคณะกรรมการกำกับหลักทรัพย์และตลาดหลักทรัพย์ที่เกี่ยวข้อง)
    จำนวนทั้งสิ้น 13 ท่าน ในจำนวนนี้มีกรรมการอิสระรวมอยู่ 6 ท่าน ประกอบด้วย

  -----------------------------------------------------------------------
  ชื่อ – นามสกุล                    ตำแหน่ง
  ------------------------------ ----------------------------------------
  1. นายชัชวาล พรรณลาภ            ประธานกรรมการ

  2. นายอนุพงษ์ อัศวโภคิน            รองประธานกรรมการและประธานเจ้าหน้าที่บริหาร

  3. นายพยนต์ ศักดิ์เดชยนต์           รองประธานกรรมการ

  4. นายพิเชษฐ วิภวศุภกร            กรรมการและกรรมการผู้จัดการ

  5. นายพงส์ สารสิน                กรรมการ

  6. นายชัยรัตน์ ธรรมพีร             กรรมการ

  7. นายจรูญศักดิ์ บัณฑูรจินดา          กรรมการ

  8. นายชอ สิงหเสนี                กรรมการอิสระ

  9. นายวิลาศ ปิลกศิริ               กรรมการและเลขานุการ

  10. ดร.นริศ ชัยสูตร               กรรมการและประธานกรรมการตรวจสอบ

  11. นายโกศล สุริยาพร             กรรมการและกรรมการตรวจสอบ

  12. นายนนท์จิตร ตุลยานนท์          กรรมการและกรรมการตรวจสอบ

  13. นายศิริพงษ์ สมบัติศิริ            กรรมการและกรรมการตรวจสอบ
  -----------------------------------------------------------------------

คณะกรรมการที่มาจากผู้บริหารของบริษัทฯ มีจำนวน 3 ท่าน ดังนี้

  -----------------------------------------------------------------------
  ชื่อ – นามสกุล                    ตำแหน่ง
  ------------------------------ ----------------------------------------
  1. นายอนุพงษ์ อัศวโภคิน            รองประธานกรรมการและประธานเจ้าหน้าที่บริหาร

  2. นายพิเชษฐ วิภวศุภกร            กรรมการและกรรมการผู้จัดการ

  3. นายจรูญศักดิ์ บัณฑูรจินดา          กรรมการ
  -----------------------------------------------------------------------

คณะกรรมการที่มาจากผู้บริหารของบริษัทที่เกี่ยวข้องกัน มีจำนวน 4 ท่าน ดังนี้

  -----------------------------------------------------------------------
  ชื่อ – นามสกุล                    ตำแหน่ง
  ------------------------------ ----------------------------------------
  1. นายพยนต์ ศักดิ์เดชยนต์           รองประธานกรรมการ

  2. นายพงส์ สารสิน                กรรมการ

  3. นายชัยรัตน์ ธรรมพีร             กรรมการ

  4. นายวิลาศ ปิลกศิริ               กรรมการและเลขานุการ
  -----------------------------------------------------------------------

กรรมการผู้มีอำนาจลงนามแทนบริษัท

  นายอนุพงษ์ อัศวโภคิน นายพิเชษฐ วิภวศุภกร นายจรูญศักดิ์ บัณฑูรจินดา

  นายชัยรัตน์ ธรรมพีร นายวิลาศ ปิลกศิริ

  สองในห้าคนนี้ลงลายมือชื่อร่วมกันพร้อมประทับตราสำคัญของบริษัท

  ขอบเขตอำนาจหน้าที่ของคณะกรรมการบริษัท

1.  ต้องปฏิบัติหน้าที่ให้เป็นไปตามวัตถุประสงค์ ข้อบังคับบริษัท ตลอดจนมติที่ประชุมผู้ถือหุ้น

2.  ห้ามประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทมหาชนอื่น
    ซึ่งประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

3.  ต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรงหรือโดยอ้อมในสัญญาใดๆ
    ที่ทำกับบริษัท หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

4.  ต้องประชุมอย่างน้อย 3 เดือนต่อครั้ง

5.  ต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4
    เดือนนับแต่วันสิ้นสุดของรอบปีบัญชีของบริษัท

6.  ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้นในการประชุมสามัญประจำปี

7.  พิจารณาอนุมัติการทำธุรกรรมกับผู้ถือหุ้นรายใหญ่ กรรมการ ผู้บริหาร
    บุคคลที่อาจมีความขัดแย้งทางผล ประโยชน์ หรือผู้ที่เกี่ยวข้องกับบุคคลดังกล่าว

  นอกจากนั้น
  คณะกรรมการบริษัทจะเป็นผู้พิจารณากำหนดนโยบายและอนุมัติเกี่ยวกับการดำเนินงานตามปกติธุรกิจของบริษัท
  ในเรื่องสำคัญๆ ที่มีผลกระทบต่อการดำเนินธุรกิจ
  โดยไม่มีการมอบอำนาจให้ประธานเจ้าหน้าที่บริหาร และกรรมการผู้จัดการ เช่น
  เรื่องการอนุมัติการซื้อที่ดินเพื่อพัฒนาโครงการ การอนุมัติการขอสินเชื่อ เป็นต้น
  ทั้งนี้คณะกรรมการบริษัทได้มีการมอบหมายให้ประธานเจ้าหน้าที่บริหาร และกรรมการผู้จัดการ
  เป็นผู้บริหารงานให้เป็นไปตามนโยบายของบริษัท

  กรรมการที่เป็นฝ่ายบริหารของบริษัท และ/หรือ กรรมการผู้จัดการ และ/หรือ
  ประธานเจ้าหน้าที่บริหาร สามารถเข้ารับตำแหน่งกรรมการในบริษัทอื่นได้ไม่เกิน 5 กลุ่มบริษัท
  ทั้งนี้การดำเนินธุรกิจของบริษัทดังกล่าวต้องไม่มีความขัดแย้งทางผลประโยชน์กับธุรกิจของบริษัท
  (คำจำกัดความของ “ กลุ่มบริษัท ” คือ
  กลุ่มของบริษัทที่ถือหุ้นโดยกลุ่มผู้ถือหุ้นเดียวกันทั้งทางตรงและทางอ้อมเกินกว่าร้อยละ 50 )
  สำหรับกรรมการที่มิใช่ฝ่ายบริหาร
  ให้เป็นดุลยพินิจของแต่ละท่านในการเข้าเป็นกรรมการในบริษัทอื่น

  9.1.2 คณะกรรมการบริษัท ได้มีการจัดตั้งคณะอนุกรรมการเพื่อช่วยงานของคณะกรรมการ รวม
  3 ชุด ได้แก่ คณะกรรมการตรวจสอบ คณะกรรมการสรรหาและกำหนดค่าตอบแทน
  และคณะกรรมการติดตามผลการปฏิบัติตามนโยบายกำกับดูแลกิจการ
  โดยมีขอบเขตอำนาจหน้าที่ของกรรมการแต่ละชุดดังนี้

(1) คณะกรรมการตรวจสอบ ประกอบด้วย

  -----------------------------------------------------------------------
  ชื่อ – นามสกุล                     ตำแหน่ง
  ------------------------------- ---------------------------------------
  1. ดร.นริศ ชัยสูตร                 ประธานกรรมการตรวจสอบ

  2. นายโกศล สุริยาพร               กรรมการตรวจสอบ

  3. นายนนท์จิตร ตุลยานนท์            กรรมการตรวจสอบ

  4. นายศิริพงษ์ สมบัติศิริ              กรรมการตรวจสอบ
  -----------------------------------------------------------------------

  คณะกรรมการตรวจสอบของบริษัท
  ทำหน้าที่พิจารณาให้ความเห็นสำหรับการประชุมวาระพิเศษต่างๆ
  ก่อนจะนำเสนอต่อคณะกรรมการบริษัท โดยมีขอบเขตอำนาจหน้าที่ ดังนี้

1.  สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ

(2) คณะกรรมการสรรหาและกำหนดค่าตอบแทน ประกอบด้วย

  -----------------------------------------------------------------------
  ชื่อ – นามสกุล                     ตำแหน่ง
  ------------------------------- ---------------------------------------
  1. นายชอ สิงหเสนี                 ประธานคณะกรรมการ

  2. นายอนุพงษ์ อัศวโภคิน             กรรมการ

  3. นายศิริพงษ์ สมบัติศิริ              กรรมการ

  4. นายนนท์จิตร ตุลยานนท์            กรรมการ

  5. นายชัยรัตน์ ธรรมพีร              กรรมการ

  6. นายวิลาศ ปิลกศิริ                กรรมการ

  7. นายพิเชษฐ วิภวศุภกร             กรรมการและเลขานุการ
  -----------------------------------------------------------------------

  คณะกรรมการสรรหาและกำหนดค่าตอบแทน
  ทำหน้าที่สรรหาผู้ทรงคุณวุฒิมาเข้าร่วมเป็นคณะกรรมการของบริษัท
  ในกรณีที่ตำแหน่งกรรมการว่างลง และกำหนดค่าตอบแทนของกรรมการและผู้บริหาร
  โดยมีรายละเอียดขอบเขตอำนาจหน้าที่ ดังนี้

1.  กำหนดนโยบายและหลักเกณฑ์การจ่ายค่าตอบแทนกรรมการ
    ประธานเจ้าหน้าที่บริหารและกรรมการผู้จัดการ

2.  กำหนดนโยบาย หลักเกณฑ์ วิธีการในการคัดเลือกสรรหากรรมการ
    ซึ่งรวมทั้งกรรมการตรวจสอบ โดยบุคคลที่จะดำรงตำแหน่งกรรมการตรวจสอบ
    ต้องมีคุณสมบัติดังต่อไปนี้

    1.  ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
        หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

    2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
        บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
        หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม
        บริษัทที่เกี่ยวข้อง หรือผู้ถือหุ้นรายใหญ่ของบริษัท

    3.  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและบริหารงานของบริษัท
        บริษัทในเครือ บริษัทร่วม หรือผู้ถือหุ้นรายใหญ่ของบริษัท
        และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
        ปีก่อนได้รับการแต่งตั้งเป็นกรรมการอิสระ
        ยกเว้นคณะกรรมการของบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการอิสระ

    4.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

    5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
        ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

    6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
        โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
        รวมทั้งผู้ที่เกี่ยวข้องหรือญาติสนิทของบุคคลดังกล่าว

3.  พิจารณากำหนดค่าตอบแทนกรรมการ ประธานเจ้าหน้าที่บริหาร และกรรมการผู้จัดการ

4.  พิจารณา คัดเลือก สรรหา กรรมการบริษัท ในกรณีที่มีตำแหน่งกรรมการว่างลง

5.  นำเสนอที่ประชุมคณะกรรมการบริษัทเพื่อรับทราบ และนำเสนอที่ประชุมผู้ถือหุ้น
    เพื่อพิจารณาอนุมัติในขั้นตอนสุดท้าย

(3) คณะกรรมการติดตามผลการปฏิบัติตามนโยบายกำกับดูแลกิจการ ประกอบด้วย

  -----------------------------------------------------------------------
  ชื่อ – นามสกุล                     ตำแหน่ง
  ------------------------------- ---------------------------------------
  1. นายโกศล สุริยาพร               ประธานคณะอนุกรรมการ

  2. นายพิเชษฐ วิภวศุภกร             อนุกรรมการ

  3. น.ส.กิตติยา พงศ์ปูชนีย์กุล          อนุกรรมการ

  4. นายโอภาส เรืองรจิตปกรณ์         อนุกรรมการ

  5. นายภูมิพัฒน์ สินาเจริญ             อนุกรรมการ

  6. นายวิลาศ ปิลกศิริ                อนุกรรมการและเลขานุการ
  -----------------------------------------------------------------------

  ตามที่คณะกรรมการบริษัท ได้มีมติกำหนดนโยบายกำกับดูแลกิจการ
  เพื่อเป็นแนวทางในการดำเนินงานของบริษัทนั้น เพื่อให้นโยบายดังกล่าวมีผู้ติดตามผลการปฏิบัติ
  รวมทั้งมีการกำหนดแผนปฏิบัติหรือปรับปรุงนโยบายให้เหมาะสมอย่างสม่ำเสมอ
  คณะกรรมการบริษัทจึงแต่งตั้งคณะกรรมการติดตามผลการปฏิบัติตามนโยบายกำกับดูแลกิจการ
  เพื่อทำหน้าที่ดังกล่าว

  9.1.3 การประชุมคณะกรรมการบริษัท

  คณะกรรมการมีกำหนดประชุมโดยปกติเป็นประจำทุกเดือน
  และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
  และมีวาระพิจารณาติดตามผลการดำเนินงานเป็นประจำ
  มีการส่งหนังสือเชิญประชุมล่วงหน้าโดยกำหนดวาระการประชุมชัดเจน
  และรายงานผลการประชุมครั้งก่อน
  พร้อมทั้งเอกสารที่เกี่ยวข้องให้กับคณะกรรมการล่วงหน้าไม่น้อยกว่า 7 วัน
  เพื่อให้กรรมการมีเวลาได้ศึกษาข้อมูลก่อนการประชุม
  ในการประชุมแต่ละครั้งมีการบันทึกการประชุมเป็นลายลักษณ์อักษร
  และได้ให้คณะกรรมการรับรองรายงานการประชุมดังกล่าวทุกครั้งในการประชุมครั้งถัดไป

  นอกจากนี้ หากกรรมการอิสระเห็นควรว่า
  ควรมีการประชุมคณะกรรมการอิสระเป็นการพิเศษเพื่อพิจารณาเรื่องสำคัญ
  กรรมการอิสระสามารถเรียกประชุมได้ โดยฝ่ายบริหารจะดำเนินการจัดประชุมดังกล่าวโดยเร็ว

  บริษัทฯ
  ส่งเสริมให้กรรมการติดตามการดำเนินงานของบริษัทฯได้โดยอิสระตลอดเวลาและได้รับรู้ถึงการปฏิบัติตามกฏหมายและข้อกำหนดในสัญญาที่เกี่ยวข้องของบริษัทฯ
  ตลอดจนได้รับรายงานจากฝ่ายจัดการเกี่ยวกับเรื่องราวที่สำคัญของบริษัท
  นอกจากนี้ยังได้จัดให้มีเลขานุการของบริษัท เพื่อดูแลกิจกรรมต่างๆของคณะกรรมการ
  รวมทั้งดูแลให้คณะกรรมการและบริษัทฯ
  ปฏิบัติให้เป็นไปตามกฎหมายและระเบียบข้อบังคับที่เกี่ยวข้อง

  ในปี 2548 และ 2549 บริษัทฯ มีการประชุมคณะกรรมการทั้งสิ้น 18 ครั้ง และ 15 ครั้ง
  ตามลำดับ คณะกรรมการเข้าร่วมดังนี้

  ปี 2549 ปี 2548

  ตำแหน่ง จำนวนครั้งที่เข้าประชุม % จำนวนครั้งที่เข้าประชุม %

  1.คุณชัชวาล พรรณลาภ ประธานกรรมการ 14 93 17 94

  2.คุณอนุพงษ์ อัศวโภคิน รองประธานกรรมการ/ 15 100 18 100

  ประธานเจ้าหน้าที่บริหาร

  3. คุณพยนต์ ศักดิ์เดชยนต์ รองประธานกรรมการ 12 80 14 78

  4. คุณพิเชษฐ วิภวศุภกร กรรมการและกรรมการผู้จัดการ 15 100 17 94

  5. คุณพงส์ สารสิน กรรมการ 12 80 15 83

  6. คุณชัยรัตน์ ธรรมพีร กรรมการ 13 87 17 94

  7. คุณจรูญศักดิ์ บัณฑูรจินดา^(*) กรรมการ 15 100 13 100

  8. คุณชอ สิงหเสนี กรรมการ 13 87 14 78

  9. คุณวิลาศ ปิลกศิริ กรรมการและเลขานุการคณะกรรมการ 15 100 18 100

  10. ดร.นริศ ชัยสูตร^(*) กรรมการและประธานกรรมการตรวจสอบ 13 87 14 78

  11.คุณโกศล สุริยาพร กรรมการและกรรมการตรวจสอบ 13 87 15 83

  12.คุณนนท์จิตร ตุลยานนท์ กรรมการและกรรมการตรวจสอบ 14 93 16 89

  13.คุณศิริพงษ์ สมบัติศิริ กรรมการและกรรมการตรวจสอบ 13 87 17 94

  * นายจรูญศักดิ์ บัณฑูรจินดา ได้รับการแต่งตั้งให้ดำรงตำแหน่งกรรมการบริษัท
  ตามมติที่ประชุมสามัญผู้ถือหุ้น ประจำปี 2548 เมื่อวันที่ 28 เมษายน 2548

  * ดร.นริศ ชัยสูตร ได้รับการแต่งตั้งให้ดำรงตำแหน่งประธานกรรมการตรวจสอบ
  ตามมติที่ประชุมคณะกรรมการ เมื่อวันที่ 14 พฤศจิกายน 2549

  ในปี 2548 และ 2549 กรรมการตรวจสอบบางท่านไม่สามารถเข้าร่วมประชุมบางครั้ง
  เนื่องจากติดภารกิจ

4.  ผู้บริหาร ซึ่งมีคุณสมบัติตามพระราชบัญญัติบริษัทมหาชนจำกัด พ.ศ. 2535
    และตามประกาศสำนักคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
    ประกอบด้วย

  ------------------------------- ---------------------------------------
  ชื่อ – นามสกุล                     ตำแหน่ง

  1. นายอนุพงษ์ อัศวโภคิน             ประธานเจ้าหน้าที่บริหาร

  2. นายพิเชษฐ วิภวศุภกร             กรรมการผู้จัดการ

  3. นายจรูญศักดิ์ บัณฑูรจินดา           ผู้ช่วยกรรมการผู้จัดการกลุ่มโครงการ 1

  4. นายวสันต์ นฤนาทไพศาล           ผู้ช่วยกรรมการผู้จัดการกลุ่มโครงการ 2

  5. นายวิษณุ สุชาติล้ำพงศ์             ผู้ช่วยกรรมการผู้จัดการกลุ่มโครงการ 3

  6. นางสาวกิตติยา พงศ์ปูชนีย์กุล        ผู้ช่วยกรรมการผู้จัดการฝ่ายบัญชี

  7. นายโอภาส เรืองรจิตปกรณ์         ผู้ช่วยกรรมการผู้จัดการฝ่ายการเงิน
  ------------------------------- ---------------------------------------

  กรรมการผู้จัดการเป็นผู้รับมอบอำนาจจากคณะกรรมการบริษัท โดยมีอำนาจหน้าที่ดังต่อไปนี้

1.  บริหารงานในเรื่องเกี่ยวกับการดำเนินงานตามปกติธุรกิจของบริษัท

2.  พิจารณากลั่นกรองการลงทุนต่างๆ เพื่อนำมาเสนอต่อคณะกรรมการบริษัทเพื่อพิจารณาอนุมัติ

3.  พิจารณาจัดทำงบประมาณประจำปี เพื่อนำเสนอต่อคณะกรรมการบริษัทเพื่อพิจารณาอนุมัติ

4.  การดำเนินงานอื่นๆ ที่ได้รับมอบหมายจากคณะกรรมการเป็นกรณีๆ

ทั้งนี้การอนุมัติรายการต่างๆ
จะต้องไม่มีลักษณะเป็นการอนุมัติรายการที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด กับบริษัท หรือบริษัทย่อย
ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตที่ชัดเจน

9.2 การสรรหากรรมการและผู้บริหาร

เพื่อให้สะดวกในการสรรหา คณะกรรมการโดยคณะอนุกรรมการสรรหาฯ
ได้กำหนดประเภทของกรรมการและให้นิยามของกรรมการออกเป็น 4 ประเภท ดังนี้

  1. กรรมการอิสระ หมายถึง บุคคลที่

  - เป็นอิสระจากผู้ถือหุ้นรายใหญ่หรือผู้ที่เกี่ยวข้อง

  - เป็นอิสระจากผู้บริหารหรือผู้ที่เกี่ยวข้อง

  - ถือหุ้นในบริษัท ไม่เกินร้อยละ 5

  - ไม่ได้เป็นผู้บริหารของบริษัท หรือบริษัทย่อย

  - สามารถทำหน้าที่คุ้มครองผลประโยชน์ของผู้ถือหุ้นทุกรายได้อย่างเท่าเทียมกัน

2.  กรรมการที่มาจากบริษัทในเครือ โดยบริษัทในเครือหมายถึง
    นิติบุคคลที่บริษัทเข้าไปถือหุ้นทั้งโดยทางตรงหรือทางอ้อม ตั้งแต่ร้อยละ 50

3.  กรรมการที่มาจากบริษัทที่เกี่ยวข้อง โดยบริษัทที่เกี่ยวข้องหมายถึง
    นิติบุคคลที่บริษัทเข้าไปถือหุ้นทั้งโดยทางตรงหรือทางอ้อมน้อยกว่าร้อยละ 50
    รวมทั้งนิติบุคคลที่มีนิยามเข้าข่ายนิติบุคคลตามมาตรา 258 (3) ถึง (7) แห่ง
    พรบ.หลักทรัพย์และตลาดหลักทรัพย์ พ.ศ. 2535

4.  กรรมการที่เป็นผู้บริหาร หมายถึงบุคคลที่เป็นลูกจ้างประจำ ทำหน้าที่บริหารบริษัท
    มีตำแหน่งหน้าที่ชัดเจนในบริษัท

  บริษัท มีกรรมการอิสระทั้งสิ้น 6 ท่าน จากจำนวนกรรมการทั้งสิ้น 13 ท่าน โดย 4
  ท่านทำหน้าที่เป็นกรรมการตรวจสอบด้วย

3.  ค่าตอบแทนกรรมการและผู้บริหาร

  9.3.1 ค่าตอบแทนที่เป็นตัวเงิน

  -
  บริษัทได้กำหนดค่าตอบแทนกรรมการไว้อย่างชัดเจนและโปร่งใสและมีคุณสมบัติเหมาะสมกับหน้าที่และความรับผิดชอบที่ได้รับมอบหมาย
  ซึ่งได้ขออนุมัติจากที่ประชุมผู้ถือหุ้นแล้ว

  - บริษัทได้กำหนดค่าตอบแทนผู้บริหารตามหน้าที่ ความรับผิดชอบและผลการดำเนินงาน
  ของผู้บริหารแต่ละท่านอย่างเหมาะสม

  (ก) ค่าตอบแทนกรรมการบริษัทเป็นค่าตอบแทนในรูปของเบี้ยประชุมและบำเหน็จกรรมการ
  สิ้นสุดวันที่ 31 ธันวาคม 2548 และ วันที่ 31 ธันวาคม 2549 มีรายละเอียดดังนี้

[TABLE]

(1) ได้รับจัดสรรตามโครงการจัดสรรหลักทรัพย์ให้พนักงานโดยแบ่งเป็นใบสำคัญแสดงสิทธิจำนวน
1,598,000 หน่วย และหุ้นสามัญเพิ่มทุนจำนวน

495,000 หุ้น

(2) ได้รับจัดสรรตามโครงการจัดสรรหลักทรัพย์ให้พนักงานโดยแบ่งเป็นใบสำคัญแสดงสิทธิจำนวน
1,428,000 หน่วย และหุ้นสามัญเพิ่มทุนจำนวน

495,000 หุ้น

(3) ดร.นริศ ชัยสูตร ได้รับการแต่งตั้งให้ดำรงตำแหน่งประธานกรรมการตรวจสอบ
ตามมติที่ประชุมคณะกรรมการ เมื่อวันที่ 14 พฤศจิกายน 2549

  (ข) ค่าตอบแทนกรรมการบริหารและผู้บริหาร สำหรับปี 2549 ดังนี้

  ค่าตอบแทนของกรรมการบริหารและผู้บริหาร ณ สิ้นปี 2549 จำนวน 7 ท่าน (ผู้บริหาร หมายถึง
  ประธานเจ้าหน้าที่บริหาร ผู้บริหารสี่รายแรกต่อจากประธานเจ้าหน้าที่บริหารลงมา
  และผู้บริหารรายที่สี่ทุกราย) อยู่ในรูปเงินเดือนและโบนัสเท่านั้น รวมเป็นเงินทั้งสิ้น 37.37
  ล้านบาท

  9.3.2 ค่าตอบแทนอื่นๆ

  บริษัทและพนักงานของบริษัทได้ร่วมเป็นสมาชิก “กองทุนสำรองเลี้ยงชีพ สวัสดิการพัฒนา
  ซึ่งจดทะเบียนแล้ว” โดยที่พนักงานต้องจ่ายเงินสมทบเข้ากองทุนในอัตราร้อยละ 3 หรือ 5 หรือ
  6 ของค่าจ้าง และบริษัทจ่ายสมทบในอัตราเดียวกัน
  กองทุนที่จดทะเบียนบริหารโดยผู้จัดการกองทุนรับอนุญาตแห่งหนึ่ง
  โดยปฏิบัติตามข้อกำหนดของพระราชบัญญัติกองทุนสำรองเลี้ยงชีพ พ.ศ.2542

  นอกจากนี้มีกรรมการ 2 ท่าน
  ได้รับค่าตอบแทนในรูปของใบสำคัญแสดงสิทธิที่จะซื้อหุ้นสามัญของบริษัท
  และหุ้นสามัญเพิ่มทุนตามโครงการจัดสรรหลักทรัพย์ให้แก่พนักงานของบริษัท และบริษัทย่อย ดังนี้

  ----------------------- ------------------------ -----------------------
                          ใบสำคัญแสดงสิทธิ            หุ้นสามัญเพิ่มทุน

  1. นายพิเชษฐ วิภวศุภกร     1,598,000 หน่วย           495,000 หุ้น

  2. นายจรูญศักดิ์ บัณฑูรจินดา   1,425,000 หน่วย           495,000 หุ้น
  ----------------------- ------------------------ -----------------------

4.  การกำกับดูแลกิจการ

  บริษัทตระหนักถึงความสำคัญของการกำกับดูแลกิจการที่ดี
  อันเป็นปัจจัยหลักในการเสริมสร้างให้องค์กรมีระบบที่มีประสิทธิภาพ
  และเป็นพื้นฐานของการเติบโตอย่างยั่งยืน บริษัทจึงได้นำหลักการการกำกับดูแลกิจการที่ดี
  ของตลาดหลักทรัพย์มาใช้เพื่อเป็นแนวทางการดำเนินงาน
  และกำหนดนโยบายเกี่ยวกับการกำกับดูแลกิจการของบริษัทฯ ดังนี้

-   ให้ความสำคัญต่อระบบการควบคุมและการตรวจสอบภายใน
      เพื่อกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
      ภายใต้กรอบและข้อกำหนดของกฎหมายและจริยธรรม

-   ให้ความเป็นธรรมและปฏิบัติต่อผู้ถือหุ้น และผู้มีส่วนได้เสียกับบริษัทอย่างเท่าเทียมกัน

-   คณะกรรมการมีความมุ่งมั่นที่จะบริหารงานด้วยความรอบคอบ ระมัดระวัง
      มีความรับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
      เพื่อก่อให้เกิดประโยชน์สูงสุดต่อผู้ถือหุ้นในระยะยาว
      รวมทั้งดูแลไม่ให้เกิดความขัดแย้งทางผลประโยชน์

-   ดำเนินธุรกิจโดยคำนึงถึงความเสี่ยงอยู่เสมอ
      โดยมีการควบคุมและบริหารความเสี่ยงที่เหมาะสม

-   การดำเนินงานเป็นไปด้วยความโปร่งใส สามารถตรวจสอบได้
      และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

-   คณะกรรมการจะถือปฏิบัติตามจริยธรรมของบริษัท (Code of Conduct)
      ซึ่งได้ประกาศใช้ไปแล้วและดูแลให้พนักงานในองค์กรปฏิบัติตามจริยธรรม (Code of
      Conduct) ดังกล่าวด้วย

    1.  สิทธิของผู้ถือหุ้น

  บริษัทได้จัดให้มีการประชุมสามัญผู้ถือหุ้นประจำปี ภายในไม่เกิน 4 เดือน
  นับแต่วันสิ้นสุดรอบระยะเวลาบัญชี โดยบริษัทจะจัดส่งหนังสือนัดประชุมผู้ถือหุ้น ข้อมูลประกอบ
  และความเห็นของคณะกรรมการและคณะกรรมการตรวจสอบ (ถ้ามี) แก่ผู้ถือหุ้น
  ก่อนวันประชุมไม่น้อยกว่า 14 วัน ทั้งนี้
  เพื่อให้ผู้ถือหุ้นศึกษารายละเอียดของข้อมูลต่างๆก่อนตัดสินใจลงคะแนนในวันประชุม นอกจากนี้
  บริษัทยังได้เผยแพร่ข้อมูลเกี่ยวกับการประชุมล่วงหน้า
  รวมถึงการให้ผู้ถือหุ้นส่งคำถามล่วงหน้าได้ก่อนวันประชุม โดยผ่านทาง Website ของบริษัทด้วย

  บริษัทได้กำหนด วัน เวลา และสถานที่ประชุมที่เหมาะสม
  เพื่อให้ความสะดวกในการเข้าร่วมประชุมของผู้ถือหุ้น และในวันประชุมผู้ถือหุ้น
  ยังได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 1.5 ชั่วโมง
  เพื่อให้มีเวลาเพียงพอสำหรับผู้ถือหุ้นได้ลงทะเบียนอย่างครบถ้วนก่อนเริ่มประชุม
  และบริษัทยังจัดให้มีการลงทะเบียนโดยใช้บาร์โค้ด เพื่อความสะดวกรวดเร็ว
  และแยกลงทะเบียนระหว่างผู้ถือหุ้นรายย่อย / บุคคลทั่วไป และ ผู้ถือหุ้นสถาบัน
  เพื่ออำนวยสะดวกแก่ผู้ถือหุ้นรายย่อย / บุคคลทั่วไปอีกด้วย

  ในการประชุมผู้ถือหุ้น ประธานกรรมการ ประธานคณะกรรมการตรวจสอบ
  และประธานคณะอนุกรรมการต่างๆ ได้เข้าร่วมประชุมทุกท่าน ส่วนกรรมการของบริษัทท่านอื่นๆ
  ได้เข้าร่วมประชุมเป็นส่วนใหญ่ เพื่อเข้าร่วมชี้แจงและตอบข้อซักถามของผู้ถือหุ้น

  นอกจากนี้หากมีวาระพิเศษเป็นกรณีเร่งด่วน บริษัทจะเรียกประชุมวิสามัญผู้ถือหุ้นเป็นกรณีๆ ไป

2.  การปฏิบัติต่อผู้ถือหุ้นอย่างเท่าเทียมกัน

  ในการประชุมผู้ถือหุ้น เมื่อประธานในที่ประชุมชี้แจงรายละเอียดของวาระต่างๆแล้ว
  ได้เปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท สอบถาม
  แสดงความคิดเห็นและเสนอข้อเสนอแนะต่างๆ ก่อนลงคะแนนและนับคะแนน
  โดยผู้ถือหุ้นทุกรายสามารถลงคะแนนได้อย่างเท่าเทียมกัน
  และบริษัทยังได้บันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

  การใช้สิทธิออกเสียงของผู้ถือหุ้น บริษัทได้จัดทำแบบสอบถามสำหรับการลงคะแนนในแต่ละวาระ
  เพื่อความโปร่งใสและตรวจสอบได้ในภายหลัง ในกรณีที่ผู้ถือหุ้นไม่สามารถเข้าร่วมประชุมได้
  ผู้ถือหุ้นสามารถมอบฉันทะให้คณะกรรมการอิสระใช้สิทธิลงคะแนนแทนได้
  โดยบริษัทได้เสนอชื่อกรรมการอิสระ 2 ท่าน เป็นผู้รับมอบฉันทะ
  และจัดทำหนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนได้

  นอกจากนี้ บริษัทยังได้มีมาตรการป้องกันการใช้ข้อมูลภายในเป็นลายลักษณ์อักษร
  โดยแสดงไว้ในส่วนของการดูแลการใช้ข้อมูลภายใน
  และยังกำหนดให้ผู้บริหารเปิดเผยส่วนได้เสียของตนและผู้ที่เกี่ยวข้องให้คณะกรรมการบริษัททราบ
  เมื่อจะมีรายการเกี่ยวโยงกับบริษัท แต่ในปัจจุบันบริษัทยังไม่มีกรรมการที่มีส่วนได้เสียกับบริษัท
  ส่วนการรายงานการถือครองหลักทรัพย์
  กรรมการต้องรายงานการถือครองหลักทรัพย์ให้คณะกรรมการทราบทุกครั้งที่มีการเปลี่ยนแปลง
  กล่าวคือ ถ้ากรรมการรายงานการถือครองหลักทรัพย์ต่อตลาดหลักทรัพย์
  ให้รายงานต่อคณะกรรมการในเดือนนั้นๆ ที่มีการประชุมด้วยเสมอ

3.  บทบาทของผู้มีส่วนได้เสีย

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งภายในและภายนอกองค์กร
  รวมถึงพนักงาน เจ้าหนี้ คู่ค้า ส่วนราชการที่เกี่ยวข้อง และผู้ถือหุ้น
  เพื่อประโยชน์ที่เป็นธรรมแก่ทุกฝ่าย โดยมีรายละเอียดดังนี้

-   พนักงาน

    -   บริษัทปฏิบัติกับพนักงานอย่างเท่าเทียม เป็นธรรมและให้ผลตอบแทนที่เหมาะสม

    -   บริษัทมอบทุนการศึกษาให้แก่พนักงานและจัดให้มีการอบรมพนักงานอย่างต่อเนื่อง โดยในปี
        2549 บริษัทจัดอบรมพนักงานในหลักสูตรต่างๆดังนี้ หลักสูตร Knowledge sharing
        for sale, Knowledge sharing for construction , Coaching : A
        Strategic Tool For Effective Leadership ,
        ฮวงจุ้ยเพื่องานขายอสังหาริมทรัพย์ และ การเสริมสร้างบุคคลิกภาพสำหรับผู้บริหาร
        เป็นต้น

    -   บริษัทมีการจัดสรรใบสำคัญแสดงสิทธิเพื่อซื้อหุ้นสามัญของบริษัทฯ ESOP-W1 (Employee
        Stock Option Plan) จำนวน 34 ล้านหน่วย และจัดสรรหุ้นสามัญเพิ่มทุน ESOP-S1
        อีกจำนวน 10 ล้านหุ้น
        ตามโครงการจัดสรรหลักทรัพย์ให้แก่พนักงานและผู้บริหารของบริษัทและบริษัทย่อยอย่างเป็นธรรม
        (รายละเอียดตามหัวข้อ 8.1 )
        โดยมีวัตถุประสงค์เพื่อเป็นขวัญและกำลังใจแก่พนักงานในการปฏิบัติงานต่อไป

    -   บริษัทได้กำหนดให้ปี 2549 เป็นปีแห่งนวัตกรรม ( Innovation )
        โดยเปิดรับความคิดสร้างสรรค์ หรือข้อเสนอแนะใหม่ๆ จากพนักงาน
        เพื่อพัฒนาการทำงานที่เป็นอยู่ปัจจุบันให้มีประสิทธิภาพมากยิ่งขึ้น

-   คู่ค้า

    -   บริษัทซื้อสินค้าและบริการจากคู่ค้าทั้งในและนอกกลุ่มบริษัทตามเงื่อนไขทางการค้าปกติ

    -   ในด้านผู้รับเหมา :
        บริษัทมีการตรวจสอบคุณภาพของสินค้าและให้รางวัลแก่ผู้รับเหมาที่มีผลงานดีอย่างต่อเนื่อง
        เพื่อช่วยในการปรับปรุงคุณภาพของสินค้าให้ดียิ่งขึ้น
        และยังสนับสนุนให้ผู้รับเหมามีขนาดใหญ่ขึ้น นอกจากนี้
        บริษัทยังจัดให้มีการอบรมผู้รับเหมาอย่างต่อเนื่อง เช่น ระบบการก่อสร้าง
        วิธีการก่อสร้างที่ถูกต้อง และระบบการตรวจสอบงานของบริษัท เป็นต้น

    -   บริษัทได้จัดให้มีระบบการโอนเงินผ่านทาง Electronic
        สำหรับการจ่ายชำระเงินให้แก่คู่ค้าของบริษัท
        เพื่อให้เกิดความสะดวกและรวดเร็วในการชำระเงินแก่คู่ค้า

    -   บริษัทเตรียมแผนการนำระบบคอมพิวเตอร์ มาใช้ในการสั่งซื้อสินค้าภายในปี 2550
        เพื่อทำให้การจัดซื้อถูกต้อง รวดเร็ว ประหยัดเวลาและค่าใช้จ่ายของบริษัทและคู่ค้า

-   ลูกค้า

    -   บริษัทเอาใจใส่และรับผิดชอบต่อลูกค้า โดยผลิตสินค้าที่มีคุณภาพและได้มาตรฐาน
        และจัดให้มีผู้รับผิดชอบในการรับข้อร้องเรียนของลูกค้า เพื่อนำมาแก้ไขปรับปรุง

    -   บริษัทจัดตั้งฝ่าย After sale service และนำระบบ CRM มาใช้
        เพื่อดูแลลูกค้าหลังจากส่งมอบบ้านแล้ว ทั้งนี้ฝ่าย After sale service
        จะขึ้นตรงกับส่วนกลางและรายงานผลต่อฝ่ายบริหารโดยตรง

    -   บริษัทจัดให้มีการตรวจสอบบ้านทุกหลัง ( 100%QC)
        ก่อนนัดหมายลูกค้ามาตรวจสอบบ้านเพื่อโอนกรรมสิทธิ์

    -   บริษัทส่งข่าวสารต่างๆของบริษัทให้แก่ลูกค้าผ่านทาง website ของบริษัท และนิตยสาร
        In City ทุกไตรมาส

-   เจ้าหนี้

    -   บริษัทได้ปฏิบัติตามเงื่อนไขการกู้ยืมเงินตามข้อตกลง

    -   บริษัทส่งข่าวสารต่างๆของบริษัทให้แก่ผู้ถือหุ้นกู้ผ่านทาง website ของบริษัท
        และนิตยสาร In City ทุกไตรมาส

-   คู่แข่ง : บริษัทประพฤติตามกรอบกติกาการแข่งขันที่ดี
    และหลีกเลี่ยงวิธีการไม่สุจริตเพื่อทำลายคู่แข่ง

-   ผู้ถือหุ้น

    -   บริษัทส่งข่าวสารต่างๆของบริษัท
        รวมทั้งรายงานการวิเคราะห์ทางการเงินให้แก่ผู้ถือหุ้นผ่านทาง website ของบริษัท
        และนิตยสาร In City ทุกไตรมาส

    -   ผู้บริหารของบริษัทได้พบและให้ข้อมูลแก่นักลงทุนอย่างสม่ำเสมอ
        ไม่ว่าจะเป็นการให้ข้อมูลและพาเยี่ยมชมโครงการต่างๆของบริษัท
        การประชุมผ่านทางโทรศัพท์ และการเดินทางไป Roadshow ต่างประเทศ
        อย่างน้อยปีละ 1 ครั้ง

-   ชุมชน

    -   บริษัทมีความรับผิดชอบต่อสภาพแวดล้อมของชุมชนและสังคมอย่างต่อเนื่อง อาทิ
        ในเดือนสิงหาคม 2549 บริษัทได้จัดกิจกรรมเพื่อสังคม ชื่อโครงการ “ AP
        รวมพลังสร้างสรรค์สังคม ปลูกป่าเพื่อพ่อ ปันน้ำใจสู่โรงเรียน ตชด. ”
        โดยผู้บริหารและพนักงานทุกคนร่วมกันปลูกป่า ณ ศูนย์ศึกษาการพัฒนาห้วยทราย
        และร่วมบริจาคห้องน้ำพร้อมทั้งสิ่งของที่จำเป็นแก่น้องๆ นักเรียนโรงเรียน ตชด.
        บ้านห้วยทราย ต.ป่าเค็ง อ.แก่งกระจาน จ.ประจวบคีรีขันธ์ นอกจากนี้
        ยังบริจาคให้แก่การกุศลต่างๆ เช่น ประมูลภาพวาดจากมูลนิธิคุณพุ่ม ,
        สร้างศาลาปฏิบัติธรรม จ.เพชรบุรี ,
        บริจาคทุนการศึกษาแก่เด็กยากไร้ผ่านทางมูลนิธิบางกอกโพสต์ เป็นต้น

    -   บริษัทได้รับนักศึกษาจากมหาวิทยาลัยต่างๆ มาฝึกงาน
        เพื่อเปิดโอกาสให้นักศึกษาได้รับประสบการณ์จากการทำงานจริง

  นอกจากนี้ บริษัทได้กำหนดให้มีช่องทางสำหรับแจ้งเบาะแสการกระทำผิดให้คณะกรรมการทราบ
  ผ่านทาง website ของบริษัท หรือสามารถแจ้งเบาะแสการกระทำผิดได้ที่คุณโกศล สุริยาพร
  s_kosol@hotmail.com
  ซึ่งดำรงตำแหน่งกรรมการอิสระและกรรมการตรวจสอบของบริษัทได้โดยตรง

1.  การเปิดเผยข้อมูลและความโปร่งใส

  นอกจากการเปิดเผยข้อมูลตามเกณฑ์ที่ตลาดหลักทรัพย์แห่งประเทศไทยกำหนดแล้ว
  บริษัทยังให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทันเวลา
  แก่ผู้ลงทุนและบุคคลที่เกี่ยวข้องอย่างเท่าเทียมกันด้วย โดยข้อมูลต่างๆ
  ได้ถูกเปิดเผยทั้งภาษาไทยและภาษาอังกฤษผ่านทาง website ของบริษัท นอกจากนี้
  บริษัทยังได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลต่างๆของบริษัท
  และเปิดโอกาสให้ผู้ลงทุนได้ติดตามข้อมูลของบริษัทหรือติดต่อกับบริษัทได้โดย โทรศัพท์: (66)
  2261 2518-22 หรือ E-mail: investor@ap-thai.com และ website ภายใต้ชื่อ
  www.ap-thai.com

2.  ความรับผิดชอบของคณะกรรมการ

1.  โครงสร้างคณะกรรมการ

  คณะกรรมการบริษัท ประกอบด้วยกรรมการที่มีคุณสมบัติหลากหลาย ทั้งในด้านทักษะ ประสบการณ์
  ความสามารถเฉพาะด้านที่เป็นประโยชน์ต่อบริษัท โดยคณะกรรมการบริษัท ประกอบด้วย
  กรรมการทั้งสิ้น 13 ท่าน ซึ่งมาจากผู้บริหารของบริษัท 3 ท่าน (นายอนุพงษ์ อัศวโภคิน,
  นายพิเชษฐ วิภวศุภกร และนายจรูญศักดิ์ บัณฑูรจินดา) และมาจากบริษัทที่เกี่ยวข้อง 4 ท่าน
  (นายพยนต์ ศักดิ์เดชยนต์ ,นายพงส์ สารสิน ,นายชัยรัตน์ ธรรมพีร และนายวิลาศ ปิลกศิริ)
  ส่วนกรรมการที่เหลืออีก 6 ท่านหรือมากกว่า 1 ใน 3 ของคณะกรรมการทั้งคณะ
  เป็นกรรมการอิสระ ซึ่งในจำนวนนี้ทำหน้าที่คณะกรรมการตรวจสอบรวม 4 ท่าน
  โดยคณะกรรมการดังกล่าวสามารถตรวจสอบการดำเนินงานของบริษัท
  และถ่วงดุลอำนาจของกรรมการท่านอื่นๆได้
  สามารถคัดค้านหรือยับยั้งเรื่องต่างๆในที่ประชุมได้อย่างเป็นอิสระ
  อันจะทำให้การตัดสินใจต่างๆในที่ประชุมเป็นไปอย่างมีประสิทธิภาพ

  นอกจากนี้
  ประธานกรรมการของบริษัทมาจากกรรมการอิสระและไม่ดำรงตำแหน่งประธานในคณะกรรมการชุดย่อย
  ส่วนประธานเจ้าหน้าที่บริหารและกรรมการผู้จัดการของบริษัทถือหุ้นของบริษัทร้อยละ 24.15 และ
  11.67 ของหุ้นทั้งหมด ตามลำดับ ดังนั้น
  ประธานเจ้าหน้าที่บริหารและกรรมการผู้จัดการต่างเป็นผู้ถือหุ้นของบริษัท
  ซึ่งทำหน้าที่เป็นตัวแทนของผู้ถือหุ้นทั้งหมดในการบริหารจัดการบริษัท
  โดยคำนึงถึงประโยชน์สูงสุดของผู้ถือหุ้นเป็นหลัก อย่างไรก็ตาม ประธานกรรมการ
  ประธานเจ้าหน้าที่บริหารและกรรมการผู้จัดการไม่เป็นบุคคลคนเดียวกัน ทั้งนี้
  เพื่อให้เกิดการแบ่งแยกหน้าที่อย่างชัดเจนและเกิดความสมดุลในการบริหารงาน

  วาระการดำรงตำแหน่งของกรรมการ กรรมการสามารถดำรงตำแหน่งได้คราวละ 3 ปี
  และเมื่อครบกำหนดออกตามวาระ
  คณะกรรมการสรรหาและกำหนดค่าตอบแทนจะพิจารณาผู้มีคุณสมบัติเหมาะสมที่จะเข้ามาเป็นกรรมการแทน
  โดยจะพิจารณาจากผู้ที่มีความรู้ ความสามารถและประสบการณ์เหมาะสมกับบริษัท
  ซึ่งกรรมการที่พ้นจากตำแหน่งตามวาระดังกล่าวอาจได้รับการพิจารณาเลือกให้กลับมาเป็นกรรมการบริษัทต่อไปอีกได้

  คณะกรรมการได้กำหนดนโยบายการเป็นกรรมการ โดยกรรมการที่เป็นฝ่ายบริหารของบริษัท
  และ/หรือ กรรมการผู้จัดการ และ/หรือ ประธานเจ้าหน้าที่บริหาร
  สามารถเข้ารับตำแหน่งกรรมการในบริษัทอื่นได้ไม่เกิน 5 กลุ่มบริษัท
  ทั้งนี้การดำเนินธุรกิจของบริษัทดังกล่าวต้องไม่มีความขัดแย้งทางผลประโยชน์กับธุรกิจของบริษัท
  (คำจำกัดความของ “ กลุ่มบริษัท ” คือ
  กลุ่มของบริษัทที่ถือหุ้นโดยกลุ่มผู้ถือหุ้นเดียวกันทั้งทางตรงและทางอ้อมเกินกว่าร้อยละ 50 )
  สำหรับกรรมการที่มิใช่ฝ่ายบริหาร
  ให้เป็นดุลยพินิจของแต่ละท่านในการเข้าเป็นกรรมการในบริษัทอื่น

2.  คณะกรรมการชุดย่อย

  บริษัทได้แต่งตั้งคณะกรรมการชุดย่อย เพื่อช่วยคณะกรรมการในการพิจารณางานต่างๆ ดังนี้

1.  คณะกรรมการตรวจสอบ

  บริษัทได้แต่งตั้งคณะกรรมการตรวจสอบ
  ทำหน้าที่พิจารณาให้ความเห็นสำหรับการประชุมวาระพิเศษต่างๆ
  ก่อนจะนำเสนอวาระดังกล่าวนั้นให้คณะกรรมการบริษัทพิจารณาอนุมัติต่อไป
  ทั้งนี้ขอบเขตและอำนาจหน้าที่ ได้แสดงไว้ในส่วนการจัดการบริษัท

2.  คณะกรรมการสรรหาและกำหนดค่าตอบแทน

  บริษัทได้แต่งตั้งคณะกรรมการสรรหาและกำหนดค่าตอบแทนของคณะกรรมการและผู้บริหารของบริษัท
  เพื่อทำหน้าที่สรรหาผู้ทรงคุณวุฒิมาเข้าร่วมเป็นคณะกรรมการของบริษัท
  ในกรณีที่ตำแหน่งกรรมการว่างลง
  และยังทำหน้าที่กำหนดค่าตอบแทนของกรรมการและผู้บริหารอีกด้วย

3.  คณะกรรมการติดตามผลการปฏิบัติตามนโยบายกำกับดูแลกิจการ

  บริษัทยังได้แต่งตั้งคณะกรรมการติดตามผลการปฏิบัติตามนโยบายกำกับดูแลกิจการ
  เพื่อทำหน้าที่ติดตามผลการปฏิบัติตามนโยบายกำกับดูแลธุรกิจ
  รวมทั้งกำหนดแผนปฏิบัติและปรับปรุงนโยบายให้เหมาะสมอย่างสม่ำเสมอ
  โดยคณะกรรมการดังกล่าวจะรายงานต่อคณะกรรมการบริษัทโดยตรง

1.  บทบาท หน้าที่ และความรับผิดชอบของคณะกรรมการ

  คณะกรรมการบริษัทมีบทบาทในการกำหนดวิสัยทัศน์ กลยุทธ์และแผนงานของบริษัท
  ตลอดจนนโยบายในการดำเนินงานต่างๆ เพื่อให้เกิดความชัดเจนในการบริหารจัดการ
  อันจะนำมาซึ่งประโยชน์สูงสุดต่อผู้ถือหุ้นโดยรวม
  คณะกรรมการยังได้จัดให้มีระบบการติดตามและประเมินผลการปฏิบัติงาน
  ของทั้งฝ่ายบริหารและพนักงาน โดยนำดัชนีชี้วัดผลการปฏิบัติงานมาใช้
  และเพื่อให้เกิดการแบ่งแยกหน้าที่อย่างชัดเจนและเกิดความสมดุลในการบริหารงาน
  ประธานคณะกรรมการของบริษัท ซึ่งมาจากกรรมการอิสระ
  และประธานเจ้าหน้าที่บริหารจึงไม่เป็นบุคคลคนเดียวกัน

  นอกจากการกำหนดกลยุทธ์ต่างๆ และพิจารณานโยบายและทิศทางการดำเนินธุรกิจแล้ว
  คณะกรรมการยังได้ดูแลให้มีระบบการควบคุมภายในและบริหารความเสี่ยงที่เพียงพอ
  โดยได้ดำเนินการคัดเลือกและแต่งตั้ง บริษัท สำนักงานพันธมิตร จำกัด
  ซึ่งบริษัทไม่ได้ถือหุ้นและมีส่วนเกี่ยวข้องใดๆ เป็นผู้ตรวจสอบภายใน ( Internal Audit )
  ของบริษัท เพื่อทำหน้าที่ตรวจสอบและประเมินผลระบบการควบคุมภายในของบริษัท
  ว่ามีความเพียงพอและเหมาะสมเพียงใด
  ตลอดจนให้คำปรึกษาในการแก้ไขจุดบกพร่องของระบบการควบคุมภายในของบริษัท
  เพื่อให้การดำเนินงานของบริษัทเป็นไปอย่างมีประสิทธิภาพและประสิทธิผล
  โดยบริษัทดังกล่าวจะตรวจสอบและประเมินผลการควบคุมภายในไตรมาสละ 1 ครั้ง
  และจัดทำรายงานการประเมินระบบการควบคุมภายในและข้อบกพร่องต่างๆ
  เสนอต่อคณะกรรมการตรวจสอบโดยตรง

  คณะกรรมการได้ให้ความสำคัญกับความขัดแย้งทางผลประโยชน์ที่อาจเกิดขึ้น
  โดยกำหนดให้การทำรายการที่อาจมีความขัดแย้งทางผลประโยชน์ต้องผ่านการพิจารณาจากคณะกรรมการตรวจสอบของบริษัท
  ซึ่งจะพิจารณาความสมเหตุสมผลของการทำรายการดังกล่าว
  โดยยึดตามหลักเกณฑ์ของตลาดหลักทรัพย์แห่งประเทศไทย
  ทั้งนี้รายละเอียดรายการระหว่างกันปรากฏอยู่ในหมายเหตุประกอบงบการเงิน

  นอกจากนี้ บริษัทยังยึดมั่นในการดำเนินธุรกิจด้วยความซื่อสัตย์ เที่ยงธรรมและโปร่งใส
  คณะกรรมการจึงได้จัดให้มีแนวทางการปฏิบัติเกี่ยวกับจริยธรรมธุรกิจ (Code of Conduct)
  เพื่อให้คณะกรรมการ ผู้บริหาร และพนักงานของบริษัท ใช้เป็นแนวทางในการปฏิบัติ พร้อมกันนี้
  บริษัทยังมีการติดตามการปฏิบัติตามแนวทางดังกล่าวอย่างสม่ำเสมอ
  และคณะกรรมการยังได้มอบหมายให้คณะกรรมการติดตามผลการปฏิบัติตามนโยบายการกำกับดูแลกิจการ
  ทบทวนนโยบายการกำกับดูแลกิจการ
  รวมถึงการปฏิบัติตามนโยบายอย่างสม่ำเสมอและเสนอต่อที่ประชุมคณะกรรมการอย่างน้อยปีละ 1
  ครั้ง เพื่อให้คณะกรรมการให้ความเห็นชอบต่อนโยบายการกำกับดูแลกิจการฉบับใหม่ที่มีการแก้ไข
  ก่อนนำมาปรับใช้และแจ้งให้พนักงานทราบต่อไป

2.  การประชุมคณะกรรมการ

  คณะกรรมการมีกำหนดประชุมโดยปกติเป็นประจำทุกเดือน
  และมีการประชุมพิเศษเพิ่มตามความจำเป็น โดยมีการกำหนดวาระชัดเจน ล่วงหน้า
  และมีวาระพิจารณาติดตามผลการดำเนินงานเป็นประจำ มีการส่งหนังสือเชิญประชุม
  วาระการประชุม รายงานผลการประชุมครั้งก่อน
  พร้อมทั้งเอกสารที่เกี่ยวข้องให้กับคณะกรรมการล่วงหน้าไม่น้อยกว่า 7 วัน
  เพื่อให้กรรมการมีเวลาได้ศึกษาข้อมูลก่อนการประชุม
  ในการประชุมแต่ละครั้งประธานกรรมการได้จัดสรรเวลาอย่างเพียงพอสำหรับอภิปรายแต่ละวาระ
  และมีผู้บริหารที่เกี่ยวข้องเข้าร่วมประชุม
  เพื่อชี้แจงข้อมูลต่อคณะกรรมการบริษัทในกรณีที่คณะกรรมการต้องการทราบรายละเอียดเพิ่มเติม
  และในการประชุมทุกครั้งมีการบันทึกการประชุมเป็นลายลักษณ์อักษร
  และได้ให้คณะกรรมการรับรองรายงานการประชุมดังกล่าวทุกครั้งในการประชุมครั้งถัดไป

  นอกจากนี้ หากกรรมการอิสระเห็นควรว่า
  ควรมีการประชุมคณะกรรมการอิสระเป็นการพิเศษเพื่อพิจารณาเรื่องสำคัญ
  กรรมการอิสระสามารถเรียกประชุมได้ โดยฝ่ายบริหารจะดำเนินการจัดประชุมดังกล่าวโดยเร็ว

3.  การประเมินตนเองของคณะกรรมการ

  คณะกรรมการบริษัท ได้จัดให้มีการประเมินผลงานตนเองเป็นประจำทุกปี
  โดยใช้แบบประเมินผลการปฏิบัติงานตนเองของคณะกรรมการบริษัท
  ซึ่งแบบประเมินดังกล่าวเป็นแบบประเมินที่จัดทำโดยตลาดหลักทรัพย์แห่งประเทศไทย
  โดยบริษัทได้มีการแก้ไขปรับปรุงให้เหมาะสมกับการประเมินผลกรรมการของบริษัท

  การประเมินผลดังกล่าวเป็นการช่วยให้กรรมการแต่ละท่านและคณะกรรมการได้พิจารณาทบทวนปัญหาและอุปสรรคต่างๆในระหว่างปีที่ผ่านมา
  และยังเป็นเครื่องมือในการช่วยตรวจสอบและวิเคราะห์ให้เห็นว่าการทำงานของคณะกรรมการมีประสิทธิภาพ
  และปฏิบัติครบถ้วนตามหน้าที่ของกรรมการด้วยหรือไม่

  บริษัทยังได้จัดให้มีการประเมินผลงานประธานเจ้าหน้าที่บริหาร และกรรมการผู้จัดการของบริษัท
  โดยให้คณะกรรมการของบริษัท (ไม่มีประธานเจ้าหน้าที่บริหาร / กรรมการผู้จัดการร่วมอยู่ด้วย
  ) เป็นผู้ประเมิน เพื่อเป็นเครื่องมือในการวิเคราะห์ และสะท้อนให้ประธานเจ้าหน้าที่บริหาร /
  กรรมการผู้จัดการ ได้เห็นถึงข้อบกพร่องและสิ่งที่ควรปรับปรุงในการทำงานของตน
  ซึ่งผลการประเมินดังกล่าว
  จะถูกนำไปใช้โดยคณะกรรมการสรรหาและกำหนดค่าตอบแทนในการพิจารณากำหนดค่าตอบแทนประจำปีด้วย

4.  ค่าตอบแทนกรรมการ

  คณะกรรมการบริษัท ได้แต่งตั้งคณะกรรมการสรรหาและกำหนดค่าตอบแทน
  เพื่อทำหน้าที่พิจารณาค่าตอบแทนของกรรมการและผู้บริหารของบริษัท
  ก่อนจะนำเสนอต่อคณะกรรมการบริษัทเพื่อตัดสินใจ
  โดยจะเปรียบเทียบค่าตอบแทนของกรรมการและผู้บริหารของบริษัทกับมาตรฐานการจ่ายค่าตอบแทนของบริษัทอื่นๆในธุรกิจเดียวกัน
  ทั้งนี้
  ค่าตอบแทนของกรรมการที่เป็นผู้บริหารและผู้บริหารของบริษัทอยู่ในรูปของเงินเดือนและโบนัส
  ขึ้นอยู่กับผลการดำเนินงานของบริษัทและของผู้บริหารแต่ละท่าน
  ส่วนค่าตอบแทนของกรรมการที่ไม่ได้เป็นผู้บริหารจะอยู่ในรูปผลตอบแทนรายเดือนและบำเหน็จเท่านั้น
  โดยการกำหนดผลตอบแทนของกรรมการดังกล่าวต้องผ่านการอนุมัติจากที่ประชุมผู้ถือหุ้น

5.  การพัฒนากรรมการและผู้บริหาร

  เพื่อให้คณะกรรมการรู้จักธุรกิจของบริษัทดียิ่งขึ้น
  บริษัทได้จัดให้มีการเยี่ยมชมโครงการต่างๆของบริษัท ปีละ 1 ครั้ง
  และบริษัทยังได้ส่งเสริมการฝึกอบรมกรรมการและผู้บริหาร
  โดยกรรมการทุกท่านได้เข้าอบรมตามหลักสูตรของสมาคมส่งเสริมสถาบันกรรมการบริษัทไทย เช่น
  หลักสูตร Director Accreditation , หลักสูตร Finance for Non-Finance
  Director และหลักสูตร Audit Committee เป็นต้น ส่วนการฝึกอบรมผู้บริหาร
  บริษัทได้จัดให้มีการอบรมผู้บริหารอย่างสม่ำเสมอทุกปี
  โดยเชิญวิทยากรภายนอกมาให้ความรู้แก่ผู้บริหาร ในหลักสูตรต่างๆ เช่น หลักสูตร
  Personality for Executive เป็นต้น

9.5 การดูแลเรื่องการใช้ข้อมูลภายใน

  บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตนดังนี้

-   ให้ความรู้แก่ผู้บริหารในฝ่ายต่างๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

-   บริษัทกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   คณะกรรมการได้มีมติอนุมัติข้อกำหนด หลักเกณฑ์และบทลงโทษ
    ในเรื่องการควบคุมและการใช้ข้อมูลภายในของบริษัทอย่างรัดกุม
    โดยเห็นสมควรที่จะกำหนดนโยบายและวิธีการดูแลกรรมการ ผู้บริหาร
    และพนักงานในการนำข้อมูลภายในของบริษัท
    โดยเฉพาะข้อมูลแสดงฐานะการเงินของบริษัทที่จะต้องผ่านการตรวจสอบจากผู้สอบบัญชีรับอนุญาต
    และผ่านการอนุมัติจากที่ประชุมคณะกรรมการตรวจสอบ
    ก่อนนำเสนอต่อคณะกรรมการและตลาดหลักทรัพย์ฯ หรือเผยแพร่ต่อสาธารณชน
    ไปใช้เพื่อประโยชน์ส่วนตัว ดังนี้

1)  ห้ามมิให้กรรมการ ผู้บริหาร พนักงานรวมถึงคู่สมรส และบุตรที่ยังไม่บรรลุนิติภาวะ
    ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัท
    ก่อนที่ข้อมูลนั้นจะถูกเผยแพร่ต่อสาธารณชน (ตั้งแต่วันที่ 15 เมษายน
    จนถึงวันรายงานงบไตรมาส 1 / ตั้งแต่วันที่ 15 กรกฎาคม จนถึงวันรายงานงบไตรมาส 2 /
    ตั้งแต่วันที่ 15 ตุลาคม จนถึงวันรายงานงบไตรมาส 3 / และตั้งแต่วันที่ 1 กุมภาพันธ์
    จนถึงวันรายงานงบงวดประจำปี) นอกจากนี้ ภายหลังจากที่ข้อมูลได้ถูกเผยแพร่แล้ว
    บุคคลข้างต้นควรละเว้นการซื้อหรือขายหลักทรัพย์ของบริษัทจนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
    (15 วัน นับตั้งแต่วันที่เผยแพร่)

2)  ให้ความรู้แก่ กรรมการ ผู้บริหาร
    รวมทั้งพนักงานที่มีหน้าที่ที่จะต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะที่เข้าข่าย มีการซื้อ ขาย โอน หรือรับโอนหลักทรัพย์ของบริษัท
    ตามที่กำหนดไว้ในประกาศสำนักงานคณะกรรมการ กลต. ที่ สจ. 14/2540
    เรื่องการจัดทำและเปิดเผยรายงานการถือหลักทรัพย์
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

  หากพนักงานกระทำการฝ่าฝืนระเบียบปฏิบัติงานดังกล่าวข้างต้น
  บริษัทจะดำเนินการทางวินัยเพื่อพิจารณาลงโทษตามสมควรแก่กรณีดังนี้

  - เป็นการกระทำผิดครั้งแรก ตักเตือนเป็นหนังสือ

  - เป็นการกระทำผิดครั้งที่สอง ตัดค่าจ้าง / พักงาน

  - เป็นการกระทำผิดครั้งที่สาม เลิกจ้างโดยไม่ได้จ่ายค่าชดเชย

9.6 บุคลากร

  บริษัทมีนโยบายในการพัฒนาศักยภาพของบุคลากร
  โดยบริษัทได้จัดให้มีการอบรมอย่างสม่ำเสมอและต่อเนื่อง
  ทั้งนี้เพื่อสร้างความรู้ความเข้าใจถึงนโยบายของบริษัทฯ
  และเพื่อพัฒนาความรู้ความสามารถให้แก่พนักงาน
  โดยหลักสูตรที่อบรมมีทั้งจากผู้ทรงคุณวุฒิภายในและภายนอกบริษัท เช่น หลักสูตร Knowledge
  sharing for sale , Knowledge sharing for construction , Coaching : A
  Strategic Tool For Effective Leadership และ ฮวงจุ้ยเพื่องานขาย เป็นต้น
  นอกจากนี้ บริษัทยังได้จัดให้มีการอบรมสำหรับผู้บริหารของบริษัทฯ เช่น หลักสูตร Personality
  for Executive เป็นต้น
  หลักสูตรอบรมดังกล่าวเป็นหลักสูตรที่บริษัทเล็งเห็นว่าเป็นประโยชน์ต่อพนักงานและผู้บริหารของบริษัทฯ
  ซึ่งเป็นแนวทางที่ช่วยเสริมสร้างและเพิ่มศักยภาพให้กับบุคลากรของบริษัทฯ
  ทั้งนี้เพื่อรองรับกับปริมาณงานที่เพิ่มมากขึ้นและเพื่อให้การดำเนินงานเป็นไปอย่างมีประสิทธิภาพ

  นอกจากนี้ เพื่อเป็นสวัสดิการแก่พนักงาน บริษัทและพนักงานของบริษัทได้ร่วมเป็นสมาชิก
  “กองทุนสำรองเลี้ยงชีพ สวัสดิการพัฒนา ซึ่งจดทะเบียนแล้ว”
  ในรูปของกองทุนเฉพาะส่วนของบริษัท
  โดยปฏิบัติตามข้อกำหนดของพระราชบัญญัติกองทุนสำรองเลี้ยงชีพ พ.ศ. 2542
  ซึ่งตามระเบียบของกองทุนฯพนักงานต้องจ่ายเงินสะสมเข้ากองทุนในอัตราร้อยละ 3 หรือ 5 หรือ
  6 ของค่าจ้าง และบริษัทจ่ายสมทบในอัตราเดียวกับอัตราเงินสะสมของสมาชิก
  โดยมีเงื่อนไขตามอายุงาน และผลประโยชน์จะจ่ายแก่สมาชิกตามเงื่อนไข เมื่อสมาชิกนั้นๆ
  ครบเกษียณ ตาย หรือลาออกจากการเป็นสมาชิก

  ณ วันที่ 31 ธันวาคม 2549 บริษัทฯ และบริษัทย่อยมีจำนวนพนักงานทั้งสิ้น 246 คน
  โดยผลตอบแทนที่เป็นตัวเงินได้แก่ เงินเดือน โบนัส และเงินสมทบกองทุนสำรองเลี้ยงชีพ เป็นต้น
  ที่จ่ายให้กับพนักงาน ทั้งนี้ไม่รวมผลตอบแทนของผู้บริหาร มีจำนวนทั้งสิ้น 101.96 ล้านบาท